

I. 2026 йил 1-ярим йиллик натижалари 

1. Саноат маҳсулотлари ишлаб чиқариш ҳажми 866,9 млрд сўмни ташкил этди (ўсиш — 236 фоиз). 
Тумандаги “Ақтов” ОФЙ худудида 2026 йил 1 чоракда ишга тушган "AURUM GLOBAL GROUP" МЧЖ корхонаси Олтин қумларини қазиш ва қайта ишлашни ташкил этиш, ҳамда MINEX МЧЖ хусусий корхонаси хизмат кўрсатишни кенгайтириш лойиҳалари ишга тушурилиши ҳисобига 722,9 млрд. сўмлик ҳажм яратилди.

Шунингдек, туман саноат штаби томонидан саноат корхоналарини муаммо ва таклифларини ўрганиб, уларни Республика, вилоят ва туман кесимида ҳал этилиши натижасида маҳсулот ишлаб чиқариш ҳажми ўтган йилнинг мос даврига нисбатан 15 фоизга оширилади. 

Тумандаги “Саноат штаб”и томонидан корхоналарни жойига чиқиб, ўрганишларда 23 та корхонада 4 та муаммолар аниқланиб, ўз ечимини топди. 
Мисол учун, Томди туманидаги “Tomdi AGRO FERMA” МЧЖга
парранда гўштини қайта ишлаш корхонасида корхонанинг солиқ ва статистика ҳисоботларида тафовут мавжудлиги сабабли 25,0 млн сўмлик муаммоси бартараф этилди. 

Саноат маҳсулотлари ишлаб чиқариш ҳажмларини ошириш мақсадида фаолият кўрсатмаётган жами 23 та корхоналар фаолияти тикланиши ҳисобига қўшимча 10 та ишчи ўрни қўшилди.
            Мисол учун, тумандаги "Zomin Tomdi" МЧЖнинг олтин қазиб олишни қайта ишлаш, ишлаб чиқариш фаолиятини электр энергия билан таъминлаш ҳисобига корхонада 6 та ишчи ўринлари яратилди.

2. Инвестиция дастурига асосан ҳудудий лойиҳалар доирасида 
94,7 млн доллар хорижий инвестициялар (ўсиш — 184 фоиз) ўзлаштирилди.

Мисол учун, “Aurum Global Group” хорижий корхонаси томонидан умумий қиймати 130,0 млн. долларлик инвестиция лойиҳалари амалга оширилиши белгиланган. Шундан, 2026 йил январь-июнь ойларида мазкур корхона томонидан жами 65,5 млн долларлик хорижий инвестициялар ўзлаштирилди.

 Бундан ташқари, “Chemical Stream” МЧЖ томонидан олтин рудалари қазиб олиш ва қайта ишлашни ташкил этиш лойиҳаси 
15,2 млн доллар, “Ji Long Wind Power” МЧЖ ХК томонидан махсус техника хизмати кўрсатишни ташкил этиш лойиҳаси 14,0 млн доллар, ўзлаштирилди.

Шунингдек, инвестиция дастури доирасида умумий қиймати 
130,0 млн. долларлик йирик инвестиция лойиҳаси (“Aurum Global Group” МЧЖ ХК томонидан олтин рудалари қазиб олиш ва қайта ишлашни ташкил этиш) ишга туширилиб, 500 та янги иш ўринлари яратилди.
Ҳудудий инвестиция дастури доирасида 19 та лойиҳа ишга туширилди ва 408 та янги иш ўринлари яратилди.

Мисол учун, "Saridala qorako‘l" ФХ томонидан 0,1 млн долларлик Чорвачиликни ташкил этиш лойиҳаси ишга туширилиб, 2 та янги иш ўринлари яратилди.
"Qurilish-group" XK томонидан қиймати 0,2 млн долларлик Техника хизматини ташкил этиш лойиҳаси ишга туширилиб, 15 нафар янги иш ўринлари яратилди.

"Maqsat" XK томонидан қиймати 0,1 млн долларлик Чорвачиликни ташкил этиш лойиҳаси амалга оширилиши натижасида 4 та янги иш ўринлари яратилди.

3. Экспорт ҳажми 0,4 млн долларни ташкил этди (ўсиш — 15 фоиз).

Туманниг экспорт ҳажми асосан озиқ-овқат саноати тармоғига тўғри келиб 0,4 млн долларлик маҳсулотлар экспорти амалга оширилди.

4. Солиқ тушумлари 2,9 миллиард сўмни ташкил этиб, белгиланган режа 109,0 фоизга бажарилди (тушумлар ўтган йилнинг мос даврига нисбатан 131,5 фоизга ошди). 

Шунингдек маҳаллий бюджетга 1-чоракда режа 16,9 млрд сўм бўлиб, амалда 24,0 млрд сўмга бажарилиб режага нисбатан 7,1 млрд сўмга, 2-чоракда режа 15,8 млрд сўм бўлиб, амалда 25,4 млрд сўмга бажарилиб 9,6 млрд сўм қўшимча маблағлар туширилди.

5. Жами 2 минг (6 ойлик режага нисбатан 133.8 фоиз) аҳоли даромадли меҳнат билан таъминланди.
Шундан, 309 нафари доимий ишга жойлаштирилди, 
326 нафари легаллаштирилди ва 1,4 минг нафари даромади оширилди.

137 нафар аҳоли тадбиркорликка жалб қилинди (режага 
нисбатан 102,5 фоиз).
Шундан, ўзини-ўзи банд қилиш ҳисобига 117 нафар, янги корхоналар ташкил этиш орқали 20 нафар аҳоли ўз бизнесини бошлади.

II. 2026 йил 2-ярим йиллик ва йил якунига қадар амалга ошириладиган долзарб вазифалар
1. Саноат маҳсулотлари ишлаб чиқариш ҳажмини 107,8 фоизга ошириш орқали 1240,1 млрд сўмга етказилади.
2026 йилда белгиланган режани бажариш учун қўшимча имкониятлар қуйидагилар:

-туманда фаолият кўрсатаётган 51 та саноат корхоналарини тўла қувватларда ишлашини таъминлаш ҳисобига 100 млрд сўм;

- “Сукетти” овул фуқаролари йиғинидаги ташкил этилаётган 1 та инвестиция лойиҳаларини ишга тушурилиши ҳисобига 30 млрд. сўм қўшимча хажм яратилиши кўзда тутилган.
2. Инвестиция дастурига асосан ҳудудий лойиҳалар доирасида 
100,0 млн доллар инвестициялар ўзлаштирилишини таъминлаш (ўсиш — 137 фоиз). Жумладан:
тўғридан-тўғри хорижий инвестициялар ва кредитлар 100,0 млн доллар (шундан, III чоракда 32,5 млн доллар, IV чоракда 26,9 млн доллар);
Ҳудудий инвестиция дастури доирасида 8 та лойиҳа ишга туширилади ва 84 нафар янги иш ўринлари яратилади.

"Zomin Tomdi" МЧЖ томонидан қиймати 7,0 млн долларлик Олтин қазиб олишни ташкил этиш лойиҳаси амалга оширилиши натижасида 50 нафар янги иш ўринлари яратилади.

3. 2026 йилда 3,0 млн доллар экспортни таъминлаш (ўсиш —  104 фоиз).
Шундан маҳаллий корхоналар томонидан 2,0 млн долларлик маҳсулотларни экспорт қилиш белгиланган (ўсиш 105 фоиз).

Бунда, қурилиш материаллари 1,9 млн доллар ва 122 минг долларлик электротехника саноат маҳсулотларини экспорти амалга оширилади. 

Жумладан, III чоракда 0,7 млн доллар, IV чоракда 1,1 млн доллар экспортни таъминлаш режалаштирилган.
4. Бюджетга жами 10,3 миллиард сўм солиқ тушумлари таъминланади.

5. Камбағалликка тушиш хавфи мавжуд 28 нафар аҳоли даромадини ошириш, 36 нафар камбағал оилаларни манзилли қўллаб-қувватлаш орқали камбағаллик даражаси 4,9 фоиздан 2,3 фоизгача туширилади.
Бунда 1,6 минг аҳоли бандлиги таъминланади, 148 нафар ишсиз фуқаролар доимий ишга жойлаштирилади, 26 нафар камбағал аҳолига имтиёзли кредит ва субсидиялар ажратилади, 52 нафар нафари касб-ҳунар ва тадбиркорликка ўқитилади.

6. Маҳаллийлаштириш дастурида 3 та лойиҳа томонидан 
0,24 млн долларлик импорт ўрнини босувчи маҳсулот ишлаб чиқарилади.
7. Энергия самарадорликни ошириш орқали 0,5 млн кВт соат электр энергия иқтисод қилинади.

8. Бозор хизматлари ҳажмини 114,2 фоизга ўсиши таъминланади 
(259,7 млрд сўм).
9. Қишлоқ хўжалиги ҳажмининг 105,3 фоизга ўсиши таъминланади (815,9 млрд сўм) ва йиллик инфляция даражаси белгиланган 6,5 фоиздан оширилмайди.

